《送吴纯伯奉诏归侍养宫保白楼翁》
明代·湛若水

吴子秀延陵，拜疏还亲庭。出门姓字显，归家仁孝成。

上堂事二养，下帷读六经。孝以顺其亲，仁以成其身。

身亲非二致，致孝本自仁。我语无徵信，君家有大人。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。